आवास एवं शहरी कार्य मंत्रालय प्रधानमंत्री आवास योजना (शहरी)  सभी के लिए आवास मिशन मिशन का शुभारंभ आवास एवं शहरी गरीबी उन्मूलन मंत्रालय ने प्रधानमंत्री श्री नरेन्द्र मोदी की घोषणा के अनुरूप देश के शहरी क्षेत्रों में उल्लिखित उद्देश्य को पूरा करने के लिए 'प्रधानमंत्री आवास योजना (पीएमएवाई) (शहरी) सभी के लिए आवास (एचएफए) मिशन' तैयार किया है। प्रधानमंत्री ने घोषणा की थी कि देश के सभी बेघरों और कच्चे घरों में रहने वाले लोगों को आवश्यक बुनियादी सुविधाओं से युक्त बेहतर पक्के घर 2022 तक सुलभ कराये जायेंगे।